Mark Sergejev

Mark Sergejev, õieti Mark Gantvarger (vene keeles Марк Давидович Сергеев (Гантваргер); 11. mai 1926 Jenakijeve – 9. juuni 1997 Irkutsk) oli juudi päritolu vene kirjanik, tõlkija, kriitik ja koduloolane.

Ta õppis 1942–1949 Irkutski Riikliku Ülikooli ajaloo-filoloogiateaduskonnas.

Ta osales Teises maailmasõjas, sealhulgas 1945. aastal Mandžuuria operatsioonis.

Sergejev oli alates 1958. aastast Nõukogude Liidu Kirjanike Liidu ja Vene Kirjanike Liidu liige. 

Ta kirjutas palju tänapäevateemalisi muinasjutte ja jutustusi lastele, samuti luulet. Eesti keeles on ilmunud tema kogumik "Tõelised imed" (tõlkinud Helgi Limberg, värsid tõlkinud Valeeria Villandi, Tallinn: Eesti Raamat, 1982; originaal "Вот так чудеса", 1976).

Tunnustus
1971. aastal nimetati ta Vene NFSV teeneliseks kultuuritöötajaks, 1986. aastal Irkutski aukodanikuks. Ta pälvis ka ordeni "Austuse märk" ja Rahvaste Sõpruse ordeni.

Välislingid
 Mark Sergejev saidil irkipedia.ru

Kategooria:Vene kirjanikud
Kategooria:Lastekirjanikud
Kategooria:Irkutski Riikliku Ülikooli vilistlased
Kategooria:Ordeni "Austuse märk" kavalerid
Kategooria:Rahvaste Sõpruse ordeni kavalerid
Kategooria:Sündinud 1926
Kategooria:Surnud 1997